রাখালদাস বন্দ্যোপাধ্যায়
বন্দ্যোপাধ্যায় ১৮৮৫ সালে ১২ এপ্রিল মুর্শিদাবাদ জেলার বহরমপুরের কালিমাটি গ্রামে জন্ম গ্রহণ করেন। তিনি বহরমপুরের কৃষ্ণনাথ কলেজ ও স্কুল থেকে ১৯০০ সালে এনট্রান্স পাস করেন। একই বছর তিনি নরেন্দ্রনাথ মুখোপাধ্যায়ের মেয়ে কাঞ্চনমালা দেবীকে বিয়ে করেন। বন্দোপাধ্যায় ১৯০৩ সালে এফ.এ পাস করেন। এবং প্রেসিডেন্সি কলেজ ভর্তি হন। ১৯০৭ সালে ইতিহাসে অর্নাস ডিগ্রী লাভ করেন। ১৯১১ সালে তিনি কলকাতা বিশ্ববিদ্যালয় থেকে একই বিষয়ে এম.এ পাস করেন।
কিশোরীমোহন বন্দ্যোপাধ্যায়
কিশোরীমোহন বন্দ্যোপাধ্যায় ( ১৮৭৭ - ১৯২৯ ) ব্রিটিশ ভারতের একজন খ্যাতনামা বিজ্ঞানী ও স্যার রোনাল্ড রস-এর সহ-গবেষক ছিলেন। রোনাল্ড রস ম্যালেরিয়ার বীজানুবাহী হিসাবে অ্যানোফিলিস মশাকে চিহ্ণিত করে ১৯০২ সালে নোবেল পুরস্কার পান। কিশোরীমোহন বন্দ্যোপাধ্যায়কে ১৯০৩ সালে সম্রাট সপ্তম এডোয়ার্ডের স্বর্ণপদক দ্বারা পুরস্কৃত করা হয়।
কিশোরীমোহন বন্দ্যোপাধ্যায় কলকাতা শহরের এনটালি পাড়ায় মাতুলালয়ে জন্মগ্রহণ করেন। তাঁর পারিবারিক আদিনিবাস ছিল বর্তমান বাংলাদেশ-এর যশোর জেলায়। মহারাজা প্রতাপাদিত্যের পতনের পর বন্দ্যোপাধ্যায় পরিবার পশ্চিমবঙ্গের চব্বিশ পরগণা জেলার বৈষ্ণব অধ্যুষিত তদানীন্তন পানিহাটি গ্রামে বসবাস আরম্ভ করেন। তাঁর পিতামহ দুর্গাদাস বন্দ্যোপাধ্যায় একজন খ্যাতনামা আয়ুর্বেদাচার্য এবং সাংখ্য দর্শনে পারঙ্গম ব্যক্তি ছিলেন। কিশোরীমোহনের বাবা ননীলাল চট্টোপাধ্যায় ছিলেন ফার্সি ও সংস্কৃত ভাষার শিক্ষক। পানিহাটিতে তাঁদের নিবাস ছিল 'নিলামবাটি' নামে একটি বিশাল বাড়ি যা পরবর্তিকালে তাঁরা বিক্রয় করে দিয়েছিলেন। বর্তমানে নিলামবাটীর নামফলকটি থাকলেও, কিশোরীমোহনের পরিবারের সদস্যরা পানিহাটির বাইরে বসবাস করতে চলে গেছেন। কিশোরীমোহনের দুই অগ্রজ ভ্রাতা লালমোহন ও হরিদাস সংস্কৃত ও বাংলা ভাষার শিক্ষক ছিলেন। নিলামবাটীর বিপরীতে তাঁর বন্ধু অনাদি চট্টোপাধ্যায়ের বোন ক্ষেত্রপ্রসাদীকে তিনি কুড়ি বছর বয়সে বিবাহ করেন কিশোরীমোহন।
কিশোরীমোহনের তিন পুত্রের মধ্যে কনিষ্ঠ লক্ষীকান্ত বন্দ্যোপাধ্যায় কলকাতার "এরিয়ান" এবং "উয়াড়ি" ফুটবল ক্লাবের খ্যাতনামা খেলোয়াড় ছিলেন। তিনি ছিলেন ছেনি বাঁড়ুজ্জে নামে পরিচিত। কিশোরীমোহনের দুই দৌহিত্র, জেষ্ঠ্য কন্যা অমিতার ছেলেরা, সমীর রায়চৌধুরী এবং মলয় রায়চৌধুরী বাংলা সাহিত্যের বিখ্যাত হাংরি আন্দোলন-এর জনক।